SET พรุ่งนี้ขึ้นได้อีก กูรูแนะสลับเล่น 3 กลุ่มฟอร์มดี
โบรกฯมองแนวโน้มการลงทุนพรุ่งนี้ (12 ก.ค.) เชื่อว่าตลาดฯ จะปรับขึ้นไปต่อได้ พร้อมให้แนวรับ 1,465 จุด ส่วนแนวต้าน 1,484 จุด แนะสลับการลงทุนไปที่กลุ่มการเงิน, รับเหมาก่อสร้าง และวัสดุก่อสร้าง
12 ก.ค. 2559

นายประกิต สิริวัฒนเกตุ ผู้อำนวยการฝ่ายวิจัย บล.กสิกรไทย เปิดเผยถึงตลาดหุ้นไทยวันนี้ (12 ก.ค.) คาดว่าตอบรับ Fund Flow ไหลเข้ามาในเอเชีย โดยเฉพาะ Emerging Market ซึ่งทำให้ตลาดหุ้นภูมิภาคเอเชียต่างอยู่ในแดนบวก อย่างไรก็ดี ยังต้องติดตามการประชุมธนาคารกลางอังกฤษ (BoE) ว่าจะถ้อยแถลงใดออกมาหรือไม่
นอกจากนี้ ตลาดบ้านเรายังมีการเข้ามาเล่นเก็งกำไรตามผลประกอบการของบริษัทจดทะเบียนที่จะทยอยออกมา รวมถึงมีการสลับกลุ่มการลงทุน อีกทั้งคาดหวังว่าการเมืองจะมีความชัดเจนขึ้นภายหลังจากการลงประชามติร่างรัฐธรรมนูญ
แนวโน้มการลงทุนวันพรุ่งนี้ (12 ก.ค.) เชื่อว่าตลาดฯ จะปรับขึ้นไปต่อได้ พร้อมให้แนวรับ 1,465 จุด ส่วนแนวต้าน 1,484 จุด แนะสลับการลงทุนไปที่กลุ่มการเงิน, รับเหมาก่อสร้าง และวัสดุก่อสร้าง
 
หลักทรัพย์ที่มีมูลค่าการซื้อขายสูงสุด 5 อันดับแรก
TRUE ปิดที่ 8.60 บาท เพิ่มขึ้น 0.30 บาท
BANPU ปิดที่ 16.40 บาท เพิ่มขึ้น 0.70 บาท
ADVANC ปิดที่ 169.00 บาท ลดลง 0.50 บาท
IVL ปิดที่  31.00 บาท เพิ่มขึ้น 1.25 บาท
SCC ปิดที่ 482.00 บาท เพิ่มขึ้น 4.00 บาท